5. ทรัพย์สินที่ใช้ในการประกอบธุรกิจ

5.1 ทรัพย์สินถาวร

5.1.1 ยอดรวมของมูลค่าทรัพย์สินถาวร

ยอดรวมของมูลค่าทรัพย์สินถาวรที่บริษัทฯ และบริษัทย่อยใช้ในการประกอบธุรกิจ ณ วันที่ 31
ธันวาคม 2554 มีราคาตามบัญชี ดังนี้

  --------------------------------- -------------- ---------------- ---------------
                                                   หน่วย : พันบาท     

  รายการ                            บริษัทฯ                           
                                    และบริษัทย่อย                      

                                    ราคาทุน         ค่าเสื่อมราคาสะสม   มูลค่าสุทธิตามบัญชี

  ที่ดิน                               21,578         -                21,578

  ส่วนปรับปรุงที่ดินเช่า                   165,621        111,573          54,048

  อาคารและส่วนปรับปรุง                 119,303        55,252           64,051

  เครื่องจักรและอุปกรณ์                  292,918        262,010          30,908

  เครื่องตกแต่งติดตั้งและเครื่องใช้สำนักงาน   50,436         46,802           3,634

  ยานพาหนะ                          13,850         9,953            3,897

  รถบรรทุกและหางพ่วง                  1,238          898              340

  คอนเทนเนอร์                        38,173         35,354           2,819

  งานระหว่างก่อสร้าง                   2,175          -                2,175

  รวม                               705,292        521,842          183,450
  --------------------------------- -------------- ---------------- ---------------

5.1.2 ทรัพย์สินที่ใช้เป็นหลักประกันเงินกู้ยืม

สิ่งปลูกสร้างและเครื่องจักรที่ศูนย์มาบตาพุดของบริษัทฯ
ได้จดทะเบียนจำนองเพื่อเป็นประกันวงเงินหนังสือค้ำประกันกับธนาคารในประเทศแห่งหนึ่ง
เป็นจำนวนเงินรวม 45 ล้านบาท มูลค่าสุทธิตามบัญชีของทรัพย์สินดังกล่าว ณ วันที่ 31 ธันวาคม
2554 มีจำนวนเงินประมาณ 52.5 ล้านบาท

ที่ดินพร้อมสิ่งปลูกสร้างเพื่อขายแปลงหนึ่ง
และที่ดินพร้อมสิ่งปลูกสร้างระหว่างพัฒนาอีกแปลงหนึ่งของบริษัทฯ
ได้จดทะเบียนจำนองเพื่อเป็นหลักทรัพย์ค้ำประกันเงินกู้ยืมจากธนาคารในประเทศไทยแห่งหนึ่ง
วงเงินกู้ 34.90 และ 120.90 ล้านบาท ตามลำดับ ซึ่งมูลค่าสุทธิตามบัญชีของทรัพย์สินดังกล่าว ณ
วันที่ 31 ธันวาคม 2554ประมาณ 275.7 ล้านบาท

และในไตรมาสที่ 2 ของปี 2552 ที่ดินพร้อมสิ่งปลูกสร้างระหว่างพัฒนาของบริษัทย่อย
ได้จดทะเบียนจำนองเพื่อเป็นหลักทรัพย์ค้ำประกันเงินกู้ยืมของบริษัทย่อยจากธนาคารในประเทศไทยแห่งหนึ่ง
วงเงินกู้ 60.5 ล้านบาท ซึ่งมูลค่าสุทธิตามบัญชีของทรัพย์สินดังกล่าว ณ วันที่ 31 ธันวาคม 2554
ประมาณ 91.5 ล้านบาท

5.1.3 สัญญาเช่าทรัพย์สินระยะยาว

บริษัทฯ และบริษัทย่อยได้ทำสัญญาเช่าที่ดินและอาคารสำนักงานเพื่อใช้ในการดำเนินงาน
ซึ่งสัญญาเช่าสำคัญสรุปได้ดังนี้

(1) ศูนย์แสมดำ และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี

ลักษณะการเช่า: สัญญาเช่าและให้ใช้สิทธิการดำเนินงานศูนย์บริการบำบัดและกำจัดกาก

อุตสาหกรรมกับกรมโรงงานอุตสาหกรรม (ซึ่งเป็นผู้ถือหุ้นของบริษัทฯ )

อายุสัญญาเช่า: มีระยะเวลาเช่าและให้ใช้สิทธิการดำเนินงาน 10 ปี ภายใต้เงื่อนไขของ

สัญญาดังกล่าว บริษัทฯ ต้องจ่ายค่าเช่ารายปี ปีที่ 1-5 เป็นเงินประมาณ 1.1

ล้านบาทต่อปี ปีที่ 6-10 เป็นเงินประมาณ 1.4 ล้านบาทต่อปี และค่า

ธรรมเนียมการใช้สิทธิตามอัตราของกากที่ให้บริการ สัญญานี้มีผลใช้บังคับ

ตั้งแต่วันที่ 1ตุลาคม 2549 จนถึงวันที่ 30 กันยายน 2559

ค่าเช่าสำหรับปี 2554 มีจำนวน 1.14 ล้านบาท

(2) ศูนย์มาบตาพุด

ลักษณะการเช่า: เช่าที่ดินกับการนิคมอุตสาหกรรมแห่งประเทศไทย (ซึ่งเป็นผู้ถือหุ้นของ

บริษัทฯ ) จำนวน 3 ฉบับ

อายุสัญญาเช่า: มีระยะเวลาเช่า 30 ปี จนถึงเดือนพฤษภาคม 2569 เดือนสิงหาคม 2569 และ

เดือนมีนาคม 2574 โดยบริษัทฯ ต้องจ่ายค่าเช่าเป็นรายปีในอัตราปีละ

50,000 บาท ต่อเนื้อที่หนึ่งไร่ เศษของไร่ให้คำนวณตามส่วนตามที่กำหนดไว้

ในสัญญา ค่าเช่าสำหรับปี 2554 มีจำนวน 6.98 ล้านบาท

(3) สัญญาลงทุนจัดตั้งอุปกรณ์รองรับของเสียปนน้ำมันจากเรือและประกอบการ ณ ท่าเรือแหลมฉบัง
กับการท่าเรือแห่งประเทศไทย

สัญญานี้มีผลใช้บังคับตั้งแต่วันที่ 1 กรกฎาคม 2547 สิ้นสุดวันที่ 30 มิถุนายน 2567 และบริษัทฯ
มีสิทธิยื่นคำร้องขอให้ต่ออายุสัญญา ได้อีกเป็น 2 ระยะๆ ละ 5 ปี
โดยจัดทำเป็นหนังสือล่วงหน้าอย่างน้อย 1 ปี ก่อนสัญญาจะสิ้นสุดลง ตามเงื่อนไขของสัญญา บริษัทฯ
ต้องชำระเงินผลประโยชน์ตอบแทนในการประกอบการตามสัญญาในอัตราค่าตอบแทนประจำปี
ตามจำนวนเงินและเวลาที่ระบุไว้ในสัญญา
และผลประโยชน์ตอบแทนเพิ่มเติมเป็นจำนวนร้อยละจากการจัดเก็บรายได้ค่าบริการบำบัดของเสียปนน้ำมันจากเรือให้แก่การท่าเรือแห่งประเทศไทย

บริษัทฯ
ไม่สามารถก่อสร้างและดำเนินการโครงการดังกล่าวได้ทันตามระยะเวลาที่กำหนดไว้ในสัญญาข้างต้น
เนื่องจากพื้นที่ตั้งโครงการซึ่งเป็นกรรมสิทธิ์ของท่าเรือแหลมฉบังยังคงมีผู้บุกรุกไม่ยอมรื้อย้ายออกจากพื้นที่
คณะกรรมการบริษัทฯ จึงมีมติเมื่อวันที่ 9 พฤศจิกายน 2549
ให้บอกเลิกสัญญาและฟ้องเรียกค่าเสียหายจาก

ต่อมาเมื่อวันที่ 11 เมษายน 2550 บริษัทฯ ได้บอกเลิกสัญญากับการท่าเรือแห่งประเทศไทย
และเมื่อวันที่ 23 พฤษภาคม 2550 บริษัทฯ
ได้ยื่นคำเสนอข้อพิพาทอันเกี่ยวกับสัญญาลงทุนจัดตั้งอุปกรณ์รองรับของเสียปนน้ำมันจากเรือและประกอบการ
ณ ท่าเรือแหลมฉบัง เสนอต่อสถาบันอนุญาโตตุลาการ
โดยเรียกร้องให้การท่าเรือแห่งประเทศไทยชดใช้ค่าเสียหายให้แก่บริษัทฯ เป็นเงินจำนวน 927.7
ล้านบาท และสถาบันอนุญาโตตุลาการได้มีคำสั่งรับคำเสนอข้อพิพาทดังกล่าวไว้แล้ว และเมื่อวันที่ 9
สิงหาคม 2550 การท่าเรือแห่งประเทศไทยได้ยื่นคำคัดค้าน

เมื่อวันที่ 5 กรกฎาคม 2554 สถาบันอนุญาโตตุลาการแจ้งคำตัดสิน 1)
ให้ทั้งสองฝ่ายเลิกสัญญาต่อกัน 2) ให้ผลประโยชน์ตอบแทนที่บริษัทฯ
ชำระแก่การท่าเรือแห่งประเทศไทยแล้วตกเป็นของการท่าเรือแห่งประเทศไทย 3)
ให้การท่าเรือแห่งประเทศไทยคืนหลักประกันการก่อสร้างและหลักประกันการชำระค่าตอบแทนให้แก่บริษัทฯ

4) ให้การท่าเรือแห่งประเทศไทยคืนเงินทั้งหมดที่บริษัทฯ ได้วางไว้กับสำนักงานวางทรัพย์กลาง
กรมบังคับคดี จำนวน 1.7 ล้านบาทแก่บริษัทฯ

เมื่อวันที่ 19 ตุลาคม 2554 การท่าเรือแห่งประเทศไทย ได้ส่งหนังสือแจ้งให้บริษัทฯ ดำเนินการ

ขนย้ายทรัพย์สินและบริวารทั้งหมดออกจากพื้นที่ภายใน 60 วัน นับแต่วันที่ได้รับหนังสือดังกล่าว และ
ณ วันที่ 31 ธันวาคม 2554 บริษัทฯ ได้รับคืนเงินทั้งหมดที่บริษัทฯ
ได้วางไว้กับสำนักงานวางทรัพย์กลาง กรมบังคับคดี จำนวน 1.7 ล้านบาทเรียบร้อยแล้ว
ส่วนหลักประกันการก่อสร้างและหลักประกันการชำระค่าตอบแทนให้แก่บริษัทฯ
อยู่ระหว่างการดำเนินการขอคืนจากการท่าเรือแห่งประเทศไทย

5.2 ทรัพย์สินที่ไม่มีตัวตน

ยอดรวมของมูลค่าทรัพย์สินไม่มีตัวตน ได้แก่ โปรแกรมคอมพิวเตอร์ที่บริษัทฯ
และบริษัทย่อยใช้ในการประกอบธุรกิจ ณ วันที่ 31 ธันวาคม 2554 มีมูลค่าสุทธิตามบัญชี 0.06
ล้านบาท